钦定古今图书集成/明伦汇编/氏族典/第423卷 > 《廖用贤尚友录》 > 阮珩
## 钦定古今图书集成/明伦汇编/氏族典/第423卷 > 《廖用贤尚友录》 > 阮珩

按《万姓统谱》：珩，字国用，顺德人。少游邑庠，兄死告归。
善事其亲。暇日用心理学，不求仕进。亲丧，不饮酒食
肉，形羸骨立。弘治甲子，提学潘府巡视至邑，珩出见，
即告归。潘心异之，强令就试，见其文，优令复学，补廪
应试皆辞。在学一二老成者始述其孝行，潘益异之，
为《四难文》以彰之，又赠以诗，有“百尺楼高孝子过”之
句，檄县奖劝，欲奏闻旌表。珩为人纯笃朴实，寡交游故后辈鲜克知之。